**ПОЛИТИКА ЗА ПРАВАТА НА СУБЕКТИТЕ НА ДАННИ**

**Медокеми Лимитид**

Настоящият документ изброява, обобщава и обяснява правата на субектите на данни съгласно Общия регламент за защита на данните 679/2016 на ЕС, влязъл в сила на 25 май 2018 г. (наричан по-долу „**GDPR“).** Тези права включват:

* Право на информация ( Чл. 12-14, и т. 58-62)
* Достъп до лични данни (Чл. 12 and 15, and т. 63).
* Корекция/поправка на лични данни (Чл.16).
* Изтриване на лични данни (“правото да бъдеш забравен”) (Чл.17, и т.65 и 66).
* Ограничаване обработването на лични данни (Чл.18)
* Възражение срещу обработката на лични данни (Чл.21, и т.69 и 70)
* Получаване на копие от личните данни или прехвърляне на лични данни на друг администратор на данни или по друг начин известно като правото на преносимост на данни (Чл.2, т. 68).
* Да не подлежат на автоматизирано вземане на решение (Чл. 22, и т. 71).
* Уведомяване за нарушение в сигурността на данните (Чл. 34, и т.86)

Този документ включва кратко обяснение на всички горепосочени права и съответни указания за стъпките, които трябва да се предприемат от субекта на данните при упражняването на тези права.

Настоящият документ за правата на субектите на данни следва да се чете заедно с Политиката за поверителност и „бисквитки“ на „Медокеми“, достъпна на [www.medochemie.com](http://www.medochemie.com).

Тази политика е също така приложима и за „Медофарма“ ЕООД с офис и адрес на управление: гр. София, ж.к. „Младост“ 1, бл. 38 Б, вх.3 с БУЛСТАТ: 121578346, част от „Медокеми Лимитид“.

1. **Право на информация**

Субектите на данни имат право да получават определена информация относно събирането и обработката на лични данни от администратора на данни. Това е за да се гарантира, че „Медокеми Лимитид“ обработва личните данни, с които разполага, по справедлив и прозрачен начин. Цялата необходима информация може да бъде намерена в Политиката за поверителност и „бисквитки“ на компанията, която е достъпна на уебсайта на на [www.medochemie](http://www.medochemie).com

При поискване,“Медокеми Лимитид“ ще предостави на субекта на данни подробна информация относно личните данни, поддържани от компанията и как тези данни се съхраняват, поддържат и обработват. Може да бъде отправено искане до „Медокеми“ чрез попълване и изпращане на подходящия формуляр за заявка, както ще бъде описано по-долу и както е предвидено в Политиката за поверителност и „бисквитки“ на „Медокеми“.

1. **Ако личните данни се събират от „Медокеми“ директно от Субекта на данни**

Когато „Медокеми“ събира лични данни директно от Субекта на данни, се прилага следното:

* Администраторът на данни е „Медокеми Лимитид“, компания регистрирана в Кипър.
* Длъжностното лице по защита на личните данни на „Медокеми“ и лице за контакт е Г-жа Йота Андреоу, с която субектите на данни могат да се свържат електронно на имейл: [dpo@medochemie.com](mailto:dpo@medochemie.com) или на телефон: 25852609 .
* Целите, за които „Медокеми“ събира и обработва лични данни са:

1. за да гарантира, че цялата необходима информация за служителите на компанията се поддържа съгласно местното законодателство, законодателството на ЕС и международното законодателство или други разпоредби и изисквания;
2. за да гарантира, че се поддържа цялата необходима информация за кандидатите;
3. за да гарантира, че се поддържа цялата необходима информация за лицата, подаващи жалби и съобщения, свързани с лекарствената безопасност;
4. да подобрява продуктите и услугите на „Медокеми“;
5. за оценка на пазара и подобряване на маркетинга;
6. причини, свързани с операциите, подобряване на операциите, иновации и маркетинг на бизнеса на „Медокеми“.

* Правното основание за обработката на някои от горепосочените лични данни произтича от международното, европейското и местното законодателство, както и разпоредбите, свързани с лекарствената безопасност и ръководещи дейността на производителите. Освен това, такава лична информация се събира и обработва въз основа на съгласие, дадено от Субекта на данни.
* „Медокеми“ може да прехвърля такива лични данни извън юрисдикцията, в рамките на която се събират такива данни, на други компании от групата на „Медокеми“. Такива компании, независимо дали са в рамките на или извън ЕС, са обвързани от настоящата или подобна Политика и Политиката за поверителност и бисквитки на „,Медокеми“.
* Подробности относно периода на съхранение могат да бъдат намерени в Политиката за поверителност и бисквитки на „Медокеми“, достъпна на [www.medochemie.com](http://www.medochemie.com).
* Ако информация трябва да бъде предоставена съгласно закон, договор или по друга причина, „Медокеми“ информира съответно субекта на данните, както и за всички последици от непредоставянето на поисканите лични данни.

В случай, че „Медокеми“ използва личните данни за цел, различна от тази, за която първоначално са били събрани, то тя ще уведоми субекта на данните за новата цел преди обработката.

**b) Лични данни събирани от трета страна**

В случай, че „Меодкеми“ получава лични данни за субект на данни от трета страна, тогава „Меодкеми“ е длъжна да информира субекта на данни, като го уведоми за придобиването им. Това известие информира субекта на данните за категориите лични данни, които „Медокеми“ събира и източника им, включително дали са дошли от публично достъпни източници.

„Медокеми“ се стреми да информира субекта за получените данни в разумен срок от тяхното получаване и целта, за която тези данни са събрани. В случай, че „Медокеми“ по-нататък желае да използва данните за цели, различни от първоначално посочените, тогава „Медокеми“ ще се свърже със субекта на данни, като го уведоми за новата цел преди да продължи да ги обработва.

„Медокеми“ се освобождава от горепосоченото, ако:

• Субектът на данните вече разполага с необходимата информация.

• Предоставянето на информацията е невъзможно или изисква непропорционални усилия и администраторът на данни предприема стъпки за защита на правата на субектите на данни и прави тези стъпки публично достъпни.

• Приложимото към администратора на данни законодателство на ЕС или на държава-членка изисква събиране, обработка или разкриване на лични данни и подходящи мерки защитават интересите на субектите на данни.

• Законът на ЕС или на държава-членка изисква тези данни да бъдат поверителни.

1. **Право на достъп до лични данни**

Съгласно Чл.15 и т.63 от GDPR, субектите на данни имат право да:

1. Получат потвърждение от администратора на данни, че техните лични данни се обработват.
2. Получат достъп до обработваните им лични данни, включително получаване на копие при поискване, освен ако предоставянето на такова копие не засяга неблагоприятно правата и свободите на другите.
3. Получат определена информация за обработваните от администратора лични данни, включително:

* Цели на обработването;
* Категории лични данни, които се обработват;
* Получатели или категории получатели на лични данни от администратора;
* За какъв период администратора съхранява личните данни, или критериите, които той използва, за да определени периода на съхранение на тези данни;
* информация за източника на лични данни, ако администраторът на данни не я събира директно от субекта на данните;
* информация за предпазните мерки, които се използват при трансграничен трансфер на данни, ако това е приложимо;
* дали администратора на данни използва автоматизирано вземане на решения, включително профилиране, логиката, която се използва при автоматизираното вземане на решения, както и последиците от обработката за субекта на данни.

Както е подробно описано в настоящата Политика за правата на субекта на данни, във връзка с горепосочената информация субектът на данни, може:

1. да поиска корекция или изтриване на лични данни ;
2. ограничи или възрази срещу обработването на определени лични данни;
3. да подаде жалба до местния надзорен орган.

Субектът на данни има право да поиска копие от данните, поддържани за него от „Медокеми“. В случай, че такова искане е направено по електронен път, Администраторът на данни е длъжен да предостави информацията в електронна форма, която бъде достъпна от Субекта на данните.

Ако исканията на субекта на данни са неоснователни или прекомерни, администраторът на данни може, съгласно член 12 (5) от GDPR, да наложи разумна такса за предоставяне на информацията или предприемане на исканото действие. Възможно е „Медокеми“ да откаже да отговори на искането, ако съществуват законови или други причини, които пречат да бъдат предприети действия, или ако исканията са прекомерни.

Такива искания за предоставяне на информация от „Медокеми“ могат да бъдат подадени чрез формуляра за заявка на достъп до лични данни от субекта на данни.

1. **Право на коригиране на лични данни**

Съгласно член 5, параграф 1, буква д) от GDPR „Медокеми“ гарантира, че данните са точни и актуализирани, в противен случай Администраторът е длъжен да коригира тези данни.

За да се изпълнят тези изисквания и да се гарантира, че субектът на данни може да изменя неточни данни, GDPR изрично предоставя на субектите на данни съгласно член 16 от регламента правото да:

• Коригира неточни лични данни, съхранявани от администратора на данни;

• Допълва всякакви непълни лични данни, съхранявани от администратора на данни.

Искане за коригиране на лични данни, поддържани от „Медокеми“, може да бъде подадено чрез формуляра за заявка за коригиране на на данни от субекта.

1. **Право на изтриване на лични данни („Право да бъдеш забравен“)**

Субектите на данни имат право да поискат изтриване на личните данни, които „Медокеми“ съхранява за тях, известно също като „Правото да бъдеш забравен“, предвидено в член 17, параграф 1 от регламента. Субектът на данни има право да поиска изтриване на личните си данни, ако се прилага едно от следните условия:  
  
i. Личните данни вече не са необходими за целта,за която администраторът на данни ги е събрал.  
ii. Субектът на данни е оттеглил съгласието си за обработваните от администратора данни и не се прилага друга правна обосновка за обработката.  
iii. Субектът на данни възрази срещу обработката на лични данни, когато е:  
• необходимо за администратора на данни да изпълнява задачи от обществен интерес или при упражняване на официална власт, поверена на администратора на данни; или  
• необходимо за преследване на законните интереси на администратора на данни или на трета страна; или  
• не се прилагат други убедителни законни основания за обработка на лични данни.

iv. Субектът на данните възразява срещу обработка за целите на директния маркетинг.  
v. Администраторът на данни незаконно обработва личните данни.

vi. Законодателството на Европейския съюз или на държава-членка изисква изтриването, за да се спази законово задължение, което се отнася за администратора на данни.  
vii. Администраторът на данни събира личните данни в контекста на предлагането на онлайн услуги на деца съгласно GDPR, ако някоя от дейностите на администратора на данни се тълкува като такава.  
  
След като субектът на данни поиска изтриване на данни по една от законоустановените причини, „Медокеми“ ще ги изтрие незабавно, освен ако продължителното им съхраняване е необходимо за:  
i. Упражняване на правото на свобода на изразяване и информация.  
ii. Спазване на правно задължение съгласно законодателството на ЕС или на държава-членка.  
iii. Изпълнението на задача в полза на обществен интерес.  
iv. Упражняване на официални правомощия, поверени на администратора на данни.  
v. Обществени здравни причини, съобразени с изключенията за обработка на специални категории лични данни, като здравна информация, както е посочено в член 9, параграф 2, буква h) и i) и член 9, параграф 3 от GDPR.  
vi. Цели за архивиране в обществен интерес, научни или исторически изследователски цели или статистически цели при определени обстоятелства.  
vii. Установяването, упражняването или защитата на правни искове.

В малко вероятния случай, в който „Медокеми“ е направил данните на субекта публични или е споделил такива данни с трети страни или в рамките на Организацията, „Медокеми“ незабавно информира всички такива администратори на данни на трети страни, които обработват данните, за искането на субекта за изтриване на данните. Това включва премахване на всякакви връзки към тези лични данни, както и всички копия на данните.  
  
Искането за изтриване на данни може да бъде подадено чрез формуляра за искане на субекта за изтриване на лични данни.

1. **Право на ограничаване обработката на данни**  
     
   Съгласно член 18 от GDPR субектите на данни имат право да ограничат обработването на своите лични данни при определени обстоятелства. Субектите на данни могат да ограничат обработката на личните си данни, когато:  
     
   • Субектът на данните оспорва точността на личните данни. Администраторът на данни трябва да ограничи обработката на оспорваните данни, докато не може да провери тяхната точност.  
   • Обработката е незаконна. Вместо да поиска изтриване, субектът на данни може да поиска администраторът на данни да ограничи използването на незаконно обработваните лични данни.  
   • Администраторът на данни вече няма нужда да обработва личните данни, но субектът се нуждае от личните данни за установяване, упражняване или защита на правни искове.  
   • Субектът на данните възразява срещу обработка, която разчита на обществения интерес или на законните интереси на администратора на данни или на трета страна като законно основание за обработка съгласно член 6, параграф 1, букви е) или ф) от GDPR. В този случай „Медокеми“ трябва да ограничи оспорваната дейност по обработка в очакване на проверка дали законните интереси на администратора на данни или на трета страна отменят интересите на субекта на данните.  
   Когато субектът на данни поиска ограничаване на обработката на данни съгласно член 18, параграф 1, „Медокеми“ може да продължи да съхранява личните данни, но може да ги обработва само:  
   • Със съгласието на субекта на данните;  
   • За установяване, упражняване или защита на правни искове;  
   • За защита на правата на друго физическо или юридическо лице; или  
   • По важни съображения от обществен интерес.

В случай, че „Медокеми“ премахне ограничението за обработка на данни, се изпраща известие за уведомяване на субекта на данните.  
  
Такова искане за ограничаване на обработването на данни, съхранявани от „Медокеми“, може да бъде подадено чрез формуляра за искане на субекта за ограничаване на обработката на личните му данни.

1. **Право на възразяване срещу обработка на данни**

GDPR, съгласно член 21, предоставя на субектите на данни правото да възразят срещу обработката на данни при определени обстоятелства, включително:  
  
• цели за директен маркетинг, включително профилиране, свързано с директен маркетинг.  
• научни или исторически изследователски цели или статистически цели, освен ако обработката е необходима за изпълнението на задача, извършвана в обществен интерес.  
• обработка, включително профилиране, въз основа на следните правни основания:  
 • необходими за изпълнение на задача в обществен интерес; или  
 • необходими за законните интереси на администратора на данни или на трета страна.

В случай ,че субектът на данни възрази срещу обработването, „Медокеми“ спира да обработва тези данни, освен ако не се прилага едно от следните изключения:  
  
• „Медокеми“ демонстрира убедително легитимно основание за обработка на личните данни, което отменя интересите на субекта на данните; или  
• Необходимо е да обработва личните данни за установяване, упражняване или защита на правни претенции.  
Известие за продължаване на обработката се изпраща на субекта на данните от „Медокеми“.  
  
Искането за възражение срещу обработка на данни, съхранявани и обработвани от „Медокеми“, може да бъде подадено от субекта чрез формуляра за възражение срещу обработка лични данни.

1. **Право на преносимост на данните**

GDPR дава право на субектите на преносимост на данните съгласно член 20. Правото на преносимост на данните се различава от правото на достъп до лични данни. Правото на субекта на преносимост на данни включва правото на:  
  
• Получаване на копие от личните данни, съхранявани от „Медокеми“ в широко използван и машинно четим формат и съхранението им на персонално устройство за по-нататъшна лична употреба;  
• Предаване на личните данни на друг администратор на данни;  
• Директен трансфер на данни от един администратор на данни на друг, когато това е технически възможно.  
Правото на преносимост на данните се отнася за лични данни за субекта и псевдоними, които могат да бъдат ясно свързани със субекта на данни. Това включва информация, предоставена на „Медокеми“ от субекта на данни, като име и информация за контакт, информация от дейностите на субекта на данни, като сурови данни, обработени от интелигентен измервателен уред, дневници на активностите, история на използването на уебсайта или история на търсенето. Това обаче не включва лични данни, които „Медокеми“ генерира като част от обработката на данни, например данни, получени в процеса на профилиране от лични данни, предоставени от субекта.  
Правото на преносимост на данните се прилага също така и за автоматизирана обработка на данни, която е или:  
  
• Въз основа на съгласието на субекта на данни; или  
• Необходимо е да се изпълни договор между администратора на данни и субекта на данните.  
„Медокеми“ може да откаже да действа по искане на субекта на данните, в случай че такава преносимост може да засегне правата и свободите на трети страни. В случай, че данните съдържат информация на трети страни, тогава администраторът получател на данни, на когото „Медокеми“ ще прехвърли данните, има законни основания да обработва такива лични данни.  
„Медокеми“ запазва всички лични данни само за периода на съхранение, определен от Политиката за поверителност.  
  
Искане за преносимост на данни може да бъде подадено от субекта чрез формуляра за заявка за преносимост на данни.

1. **Право на възражение срещу автоматизирано вземане на решения**

Субектите на данни имат право, съгласно член 22 от GDPR , да не бъдат подлагани на автоматизирано вземане на решения, включително профилиране, които имат правни или други значими ефекти върху субекта на данните. Това право не се прилага, когато автоматизираното решение е:  
  
• Необходимо за сключване или изпълнение на договор със субекта на данните.  
• Разрешено от законодателството на ЕС или на държава-членка, приложимо към администратора на данни, ако законът изисква подходящи мерки за защита на правата и свободите и законните интереси на субекта на данни.  
• Въз основа на изрично съгласие на субекта на данни.  
Искане за възражение срещу автоматизирано вземане на решения може да бъде подадено от субекта с помощта на формуляра за възражение срещу автоматизирано вземане на решения.

1. **Право на уведомяване в случай на нарушение**

Когато има вероятност пробива в личните данни да доведе до висок риск за правата на субекта на данни, „Медокеми“ уведомява засегнатите Субекти на данни за нарушението на сигурността без ненужно забавяне.

1. **Отговор на искания на Субекта на данни**

„Медокеми“ ще отговори на всяко искане на субекта на данни най-късно в рамките на един календарен месец от получаването му. В случай, че е необходим по-дълъг период за изпълнение на всички необходими действия, „Медокеми“ информира съответно субекта на данните, като предоставя обяснение за забавянето.  
  
В случай, че „Медокеми“ не предприеме действия във връзка с дадено искане, компанията информира субекта на данните за причините, поради които не са предприети допълнителни действия и им предоставя информация за надзорния орган, до който може да бъде подадена жалба, в този случай Администраторът на данни на Република Кипър или еквивалент в други юрисдикции.  
  
В случай на прекомерни искания от субект на данни, „Медокеми“ може да наложи разумна такса, като се вземат предвид административните разходи за предоставяне на информацията или предприемане на исканото действие, или дори може да откаже да действа по искането.  
При отговор на дадено искане в случай, че „Медокеми“ има основателни съмнения относно самоличността на лицето, отправящо искането, „Медокеми“ може да изиска допълнителна информация, за да потвърди самоличността на субекта на данните или на лицето, поискало такава информация от името на субекта на данните.  
  
Администраторите на данни не носят отговорност за обработката на данни от субекта на данни или от друга компания, която получава личните данни в отговор на заявка за преносимост на данни. По-скоро получателят на лични данни се превръща в администратор на данни, предмет на изискванията на GDPR.

1. **Задължения на „Медокеми“, свързани с правата на субекта на данни**

„Медокеми“ разбира значението на правата на субектите на данни при обработването на личните им данни. Поради това предприемаме всички необходими стъпки, за да улесним всички субекти на данни, чиито данни се обработват от „Медокеми“, да упражняват и изразяват правата си, произтичащи от прилагането на GDPR.  
  
„Медокеми“ се задължава ефективно да комуникира със субектите на данни и да предоставя всички необходими известия, свързани с обработването на личните данни и да отговаря на искания от субектите на данни в рамките на един месец от получаване на какъвто и да е вид искане.  
  
„Медокеми“ се стреми да запази цялата лична информация на субекта на данни в безопасност, но в малко вероятния случай на нарушение, субекта на данни ще бъде навременно информиран, както е предвидено в GDPR.  
  
„Медокеми“ ще се стреми да спазва изцяло всички свои задължения, произтичащи от GDPR и съответните насоки. Настоящата политика ще бъде изменяна, за да отговори на тези изисквания и задължения и не се счита за необходимо допълнително известие за всяко изменение.

„Медокеми Лимитид“

Юни 2018